Materská škola, Ulica 9. mája 1292/11, Kysucké Nové Mesto

Milí rodičia,

Vzhľadom na prerušenie vyučovania aj v predškolských zariadeniach z dôvodu COVID-19 až do odvolania sme pre Vás a Vaše deti zriadili túto emailovú stránku, ktoré ste si práve otvorili a na, ktorú budeme priebežne zverejňovať aktivity pre deti.

Budú vychádzať z témy daného mesiaca a plnenie úloh bude v súlade s výkonovými štandardmi 7 vzdelávacích oblastí Školského vzdelávacieho programu.

Plnenie úloh bude zamerané na rozvoj matematických predstáv a matematických zručnosti, grafomotoriky, rozvíjanie poznania, na jazykovú výchovú a zlepšenie jazykových schopností (precvičovanie hláskových skupín). Súčasťou jazykovej výchovy je aj hlasné čítanie deťom rozprávky, alebo príbehy z detských časopisov (Adamko, Včielka, Lienka, Vrabček Šikovníček iné/. Odporúčame čítať krátke slovenské rozprávky, príbehy o deťoch, zvieratkách, prírode ap. a v závere položiť dieťaťu otázky zamerané na vypočutý dej. Rozvíjame u detí sústredenosť, rečový vzor, slovnú zásobu a porozumenie prečítaného textu.

Každá aktivita je doplnená pracovným listom a návodom ako v danej úlohe, alebo činnosti postupovať.

***Podobným spôsobom pracujeme s deťmi aj v materskej škole. Každý deň jeden, alebo najviac 2 činnosti s dieťaťom + rozprávky v priebehu dňa.***

1. *Deťom je potrebné prečítať/zrozumiteľne/ zadanie úlohy z pracovného listu.*
2. *Spýtať sa dieťaťa, či porozumelo tomu, čo sme mu prečítali z pracovného listu a čo od neho očakávame.*
3. *Môžeme si o postupe plnenia úlohy spoločne s dieťaťom porozprávať.*
4. *Nechať dieťa samostatne pracovať /rodič je pozorovateľ, usmerňovateľ - ak je dieťaťu potrebné poradiť. /napríklad aj pri tom, či dieťa správne drží pastelku, pracuje so zápästím, netočí zošit, sedí rovno a plní to, čo sme mu zadali, nie to, čo ono chce./.*
5. *Nezabúdať na posmeľovanie ho v činnosti, priebežnú pochvalu, /nie prehnanú pochvalu. Pretože pracovné listu sú práve pre určenú vekovú skupinu deti.*
6. *V závere vypracovanej úlohy, zrealizovanej činnosti je dôležité klásť dieťaťu otázky:*

*Čo sme to práve robili na PL? Čo si si zapamätal? Rozumieš tejto úlohe? Bolo to ťažké, a prečo? Bolo to ľahké? Ako si na to prišiel? Ap. Táto spätná väzba je veľmi dôležitá pre dieťa, ale aj pre rodiča a to preto, že rodič sa presvedčí, či dieťa pri plnení úlohy premýšľalo, porozumelo, sústredilo sa, alebo to robilo lebo muselo.*

*Nakoniec dieťa pochváliť, Pl podpísať menom dieťaťa, dátumom plnenia a založiť.*

Ak nemáte tlačiareň môžete si pracovný list prekresliť na skicár, alebo plniť úlohu len spôsobom z PC otázka rodiča a odpoveď dieťaťa.

**Odporúčame** vytvoriť pre dieťa portfólio (úložisko, obal, škatuľu z topánok ap.), v ktorom budú mať deti založené všetky PL a iné vyrobené produkty. Takto budete vidieť napredovanie Vášho dieťaťa a ako sa daná zručnosť postupne zlepšuje, prípadne v čom dieťaťu je potrebné pomôcť.

**Odporúčame** dodržiavať psychohygienu pri práci s deťmi a rodič-učiteľ má byť trpezlivý a pokojný. Tieto pozitívne prejavy rodiča sa odzrkadlia aj pri práci a celkovom výkone dieťaťa. Zároveň deti **nepreťažovať-** ideálny čas plnenia úloh je od 9.00 – do 11 hod. popoludní a od 15.00- do 17.00 hod. V tomto čase je výkonnosť dieťaťa najvyššia. Ale samozrejme je predovšetkým na Vás, kedy si nájdete čas a budete s Vašim dieťaťom pracovať. Práca s deťmi -jednorazová dĺžka času deti 4.-5. ročné 15 min najviac 20 min. Deti 5.-6. ročné /predškoláci najviac 35 minút.

**Odporúčame** u predškolákov opakovať: základné farby a ich odtiene, geometrické plošné tvary, predložkové vzťahy, priestorové vzťahy a pravo – ľavú orientáciu, číslo od 1 – 10, pridávanie, odoberanie, množstvo veľa, málo, rovnako, stupňovanie malý väčší, najväčší ap.

Pohrať sa aj s abecedou, vizuálne vnímať a pomenovať niektoré písmenká abecedy.

Milí rodičia, dúfame, že Vám touto formou pomôžeme, ako dieťa zaujať a zároveň aj rozširovať už jeho osvojené vedomosti.

Radi uvítame Vaše postrehy, pripomienky.

S pozdravom riaditeľka materskej školy a kolektív pedagogických zamestnancov.